**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI PROJEKTE „ŽUVININKYSTĖS PRODUKTŲ IŠKROVIMO VIETOS INFRASTRUKTŪROS GERINIMAS KINTŲ PRIEPLAUkOJE“**

2019 m. d. Nr. T1-

Šilutė

Vadovaudamasi Lietuvos Respublikos žemės ūkio ministro 2018 m. rugpjūčio 10 d. įsakymu Nr. 3D-542 „Dėl Lietuvos žuvininkystės sektoriaus 2014-2020 metų veiksmų programos pirmojo Sąjungos prioriteto „Aplinkosaugos požiūriu tvarios, efektyviai išteklius naudojančios, inovacinės, konkurencingos ir žiniomis grindžiamos žvejybos skatinimas“ priemonės „Žvejybos uostai, iškrovimo vietos, aukcionų patalpos ir priedangos. Investicijos į žvejybos uostų ir aukcionų patalpų infrastruktūros arba iškrovimo vietų ir priedangų gerinimas“ patvirtintomis taisyklėmis, Šilutės rajono savivaldybės taryba n u s p r e n d ž i a:

1. Pritarti projekto „Žuvininkystės produktų iškrovimo vietos infrastruktūros gerinimas Kintų prieplaukoje“.
2. Pritarti jungtinės veiklos sutarčiai su Žuvininkystės įmonių asociacija „Lampetra“ ([sutartis pridedama).](PPS01_priedas.docx)
3. Prisidėti prie projekto finansavimo iš Savivaldybės biudžeto ne mažiau kaip 5 proc. visų tinkamų finansuoti projekto išlaidų bei užtikrinti netinkamų finansuoti, tačiau šiam projektui įgyvendinti būtinų išlaidų padengimą bei tinkamų finansuoti išlaidų dalį, kurių nepadengia projektui skiriama parama.
4. Patvirtinti, kad projekte numatytos išlaidos nebuvo, nėra ir nebus finansuojamos iš kitų ES fondų ir kitų viešųjų lėšų.
5. Užtikrinti projekto tęstinumą 5 metus po projekto įgyvendinimo pabaigos.
6. Įgalioti Administracijos direktorių Virgilijų Pozingį o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Dalią Rudienę pasirašyti visus su projektu susijusius dokumentus.

P r i p a ž į s t u netekusiu galios 2018 m. lapkričio 29 d. Savivaldybės tarybos sprendimą Nr. T1-1177 „Dėl pritarimo dalyvauti projekte „Žuvininkystės produktų iškrovimo vietos infrastruktūros gerinimas Kintų prieplaukoje““.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

 2019-07-

Dalia Rudienė Remigijus Budrikas Arvydas Bielskis Dana Junutienė

2019-07- 08 2019-07-08 2019-07-08 2019-07-08

Parengė

Aušra Stakvilevičienė

2019-06-27

**ŠILUTĖS RAJONO SAVIVALDYBĖS ADMINISTRACIJOS**

**PLANAVIMOS IR PLĖTROS SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO „ŽUVININKYSTĖS PRODUKTŲ IŠKROVIMO VIETOS INFRASTRUKTŪROS GERINIMAS KINTŲ PRIEPLAUKOJE“**

2018 m. birželio 27 d.

Šilutė

|  |
| --- |
| 1. **Parengto projekto tikslai ir uždaviniai:**

Savivaldybės tarybai pritarus projektui „Žuvininkystės produktų iškrovimo vietos infrastruktūros gerinimas Kintų prieplaukoje“, Šilutės rajono savivaldybės administracija iki š.m. rugpjūčio 30 d. turės pateikti projektinę paraišką pagal Lietuvos žuvininkystės sektoriaus 2014-2020 metų veiksmų programos pirmojo Sąjungos prioriteto „Aplinkosaugos požiūriu tvarios, efektyviai išteklius naudojančios, inovacinės, konkurencingos ir žiniomis grindžiamos žvejybos skatinimas“ priemonę „Žvejybos uostai, iškrovimo vietos, aukcionų patalpos ir priedangos. Investicijos į žvejybos uostų ir aukcionų patalpų infrastruktūros arba iškrovimo vietų ir priedangų gerinimas“, kad būtų gautas finansavimas minėto projekto įgyvendinimui.Projekto tikslas – pagerinti žuvininkystės įmonių sugaunamos produkcijos kokybę, konkurencingumą ir darbo sąlygas. |
| 1. **Kaip šiuo metu yra sureguliuoti projekte aptarti klausimai.**

Šiuo metu yra gautas Nacionalinės mokėjimo agentūros prie Žemės ūkio ministerijos kvietimas teikti paraiškas pagal Lietuvos žuvininkystės sektoriaus 2014-2020 metų veiksmų programos pirmojo Sąjungos prioriteto „Aplinkosaugos požiūriu tvarios, efektyviai išteklius naudojančios, inovacinės, konkurencingos ir žiniomis grindžiamos žvejybos skatinimas“ priemonę „Žvejybos uostai, iškrovimo vietos, aukcionų patalpos ir priedangos. Investicijos į žvejybos uostų ir aukcionų patalpų infrastruktūros arba iškrovimo vietų ir priedangų gerinimas“. Paraiškos teikiamos iki 2019 metų rugpjūčio 30 d. |
| 1. **Kokių pozityvių rezultatų laukiama.**

Projekto įgyvendinimo metu numatoma investuoti į iškrovimo vietos infrastruktūrą, jos gerinimą, t.y. pastatyti laikinų konstrukcijų patalpas (konteinerius) su visa technologine žuvies laikymo ir atliekų šalinimo linija.   |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Netaikoma. |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Pagal Lietuvos žuvininkystės sektoriaus 2014-2020 metų veiksmų programos pirmojo Sąjungos prioriteto taisyklių VI skyrių lėšos šiai priemonei skiriamos iš Europos jūros reikalų ir žuvininkystės (EJRŽF) fondo (75 proc. bendrojo finansavimo) ir bendrojo finansavimo lėšų, numatytų Lietuvos Respublikos valstybės biudžete (25 proc. bendrojo finansavimo). Tinkamų finansuoti vietos projekto išlaidų, kurių nepadengia lėšos vietos projektui įgyvendinti, dalį pareiškėjas privalo finansuoti: 1) nuosavomis piniginėmis lėšomis arba savivaldybės biudžeto lėšomis (kai taikoma);2) tinkamo vietos partnerio nuosavomis piniginėmis lėšomis;3) skolintomis lėšomis;4) tinkamo vietos partnerio skolintomis lėšomis.Projektui įgyvendinti numatyta 210 000 Eur, Šilutės rajono savivaldybės prisidėjimas sudarys 5 procentus visų tinkamų finansuoti projekto išlaidų. |
| 1. **Projekto autorius ar autorių grupė.**

 Planavimo ir plėtros skyriaus vyriausioji specialistė Aušra Stakvilevičienė  |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Žuvininkystės produktų iškrovimo vietos infrastruktūros gerinimas Kintų prieplaukoje  |
| 1. **Kiti, autorių nuomone, reikalingi pagrindimai ir paaiškinimai.**

Nėra. |
|  |

|  |
| --- |
| Planavimo ir plėtros skyriaus vyriausioji specialistė Aušra Stakvilevičienė  |